laion/Wikipedia-Exotic huggingface dataset:
המאה ה-23 לפנה"ס

המאה ה-23 לפנה"ס היא המאה שהחלה בשנת 2300 לפני הספירה והסתיימה בשנת 2201 לפני הספירה. זוהי המאה ה-23 לפני תחילת הספירה הנוצרית. 2283 לפנה"ס: מצרים, שושלת 6 - עלייתו לשלטון של מרנרע. 2284 לפנה"ס: מצרים, שושלת 6 - פפי השני נולד (תאריך משוער). 2278 לפנה"ס: מצרים, שושלת 6 - מותו של פרעה מרנרע, ועלייתו לשלטון של פפי השני. 2255 לפנה"ס: שלושת המלכים וחמשת הקיסרים בסין – הקיסר יאו מפנה את כסאו, הקיסר שון, עולה לשלטון (תאריכים משוערים). 2250 לפנה"ס: השנה שבה בערך הוקם עמוד הניצחון הראשון בהיסטוריה, באזור אכד, ובו מתואר נרם סין, נכדו של סרגון מאכד, מלך אכד רומס את אויביו. 2250-2200 לפנה"ס: מפוסלת מסכת ראשו של מנהיג אכדי (ייתכן שמדובר בסרגון מלך אכד), אשר שכנה עד לאחרונה במוזיאון עיראק בבגדאד. 2205 לפנה"ס: שלושת המלכים וחמשת הקיסרים בסין - הקיסר שון מפנה את כסאו, יו' הגדול, מייסד שושלת שיה, עולה לשלטון (תאריכים משוערים). פלישה של נוודים לאכד. פיתוח הסחר בין מסופוטמיה ועמק האינדוס. ראשית תקופת הברונזה במרכז אירופה וכן תקופת הברונזה התיכונה באזור מסופוטמיה והמזרח התיכון. משבר חמור בתקופה זאת מביא להריסת היישוב העירוני בארץ ישראל ובמקום מוקמים יישובים חקלאיים וכפרי נוודים. שיא שגשוגה של העיר אומה בשומר. פרק זה לוקה בחסר. אנא תרמו לוויקיפדיה והשלימו אותו. אנהדואנה, בתו של סרגון מאכד, המחברת הראשונה הידועה בכל ההיסטוריה המתועדת. נרם סין, מלך האימפריה האכדית, נכדו של סרגון מאכד. פפי השני, מלך מצרים. הוא הומלך כשהוא רק בן 6, הוא מלך 94 שנים והוא המלך שמלך הכי הרבה שנים במהלך כל ההיסטוריה האנושית. בסוף ימיו נחלש השלטון המרכזי במצרים ולאחר מותו התפצלה מצרים לממלכות יריבות, והתחילה תקופת הביניים הראשונה. נולד בערך בשנת 2284 לפנה"ס. מוקמים הבתים הראשונים בעמק האינדוס, ובהם מערכת ניקוז. מדיה וקבצים בנושא המאה ה-23 לפנה"ס בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
רומן שירוקוב

רומן ניקולאייביץ' שירוקוב (ברוסית: Роман Николаевич Широков, נולד ב-6 ביולי 1981 בדדובסק, רוסיה) הוא כדורגלן עבר רוסי ועסקן ספורט. בפברואר 2018 מונה למנהל הספורטיבי של קבוצת הכדורגל חימקי, אך פוטר בתום עונה אחת. קבוצתיים זניט סנקט פטרבורג אליפות רוסיה - 2010, 2012 מקום שני בליגת העל הרוסית - 2013 מקום שלישי בליגת העל הרוסית - 2009 גביע אופ"א - 2007/08 הסופר קאפ האירופי - 2008 הגביע הרוסי - 2009/10 הסופר קאפ הרוסי - 2008, 2011 נבחרת רוסיה אליפות אירופה: 2008 (חצי גמר) אישיים הקשר המרכזי השמאלי השני הטוב ביותר ברוסיה - 2010 כדורגלן השנה ברוסיה (מגזין פוטבול) - 2012, 2013 מדיה וקבצים בנושא רומן שירוקוב בוויקישיתוף רומן שירוקוב, ברשת החברתית אקס (טוויטר) רומן שירוקוב, באתר Transfermarkt רומן שירוקוב, באתר Soccerway רומן שירוקוב, באתר WorldFootball.net רומן שירוקוב, באתר National Football Teams רומן שירוקוב, באתר FootballDatabase.eu פרופיל המאמן, באתר Transfermarkt סטטיסטיקות ופרופיל באתר התאחדות הכדורגל הרוסית (ברוסית) פרופיל באתר נבחרת רוסיה בכדורגל (ברוסית) (באנגלית) ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
המאה ה-24 לפנה"ס

המאה ה-24 לפני הספירה היא התקופה שהחלה בשנת 2400 לפנה"ס והסתיימה בשנת 2301 לפנה"ס. 2375 לפנה"ס – מצרים, שושלת 5 – מותו של פרעה צ'ד כא רע, ועלייתו לשלטון של אוּנַס. 2366 לפנה"ס – שלושת המלכים וחמשת הקיסרים בסין – מותו של הקיסר קוּ, הקיסר גְ'ה עולה לשלטון (תאריכים משוערים). 2358 לפנה"ס – שלושת המלכים וחמשת הקיסרים בסין – הקיסר גְ'ה מפנה את כסאו, הקיסר יָאו עולה לשלטון (תאריכים משוערים). 2350 לפנה"ס – לוגלזגיסי, מלך אומה כובש את גו-אדין ומאחד את ממלכת שומר. 2345 לפנה"ס – מצרים, שושלת 5 – רציחתו של פרעה אוּנַס, ועלייתו לשלטון של טטי מייסד השושלת השישית. 2334–2279 לפנה"ס – סרגון מאכד פולש למסופוטמיה, ומייסד את האימפריה האכדית. 2333 לפנה"ס – מצרים, שושלת 6 – רציחתו של פרעה טטי, ועלייתו לשלטון של אוסר כא רע. 2332 לפנה"ס – מצרים, שושלת 6 – מותו של פרעה אוסר כא רע, ועלייתו לשלטון של פפי הראשון. סיום השושלת ה-5 של מצרים, תחילת השושלת ה-6 של מצרים. ייסוד המדינה הראשונה בתולדות ההיסטוריה באזור קוריאה על ידי טאנגון, תחילה נקראה קוצ'וסון או צ'וסון ולפי עדויות ארכאולוגיות ידוע כי למרות קיומה עוד חיו בשאר חלקי קוריאה מספר תרבויות שבטיות. העיר אבלה שבסוריה נהפכת למרכז סחר חשוב. פרק זה לוקה בחסר. אנא תרמו לוויקיפדיה והשלימו אותו. אורוקָגינה, מלך לגש שבדרום מסופוטמיה, אשר נחשב למחוקק הראשון בהיסטוריה האנושית[דרושה הבהרה]. דנגון, מנהיג מאזור קוריאה. פתחותפ (אנ'), פקיד מצרי אשר כותב לבנו את ספר "ההוראות", ספר זה נחשב עד היום לחיבור הפילוסופי הראשון בהיסטוריה האנושית. סרגון מאכד, מייסד האימפריה המסופוטמית הקדומה ביותר המוכרת בהיסטוריה. גידול דבורים במצרים מדיה וקבצים בנושא המאה ה-24 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
קרדיואידה

קרדיואידה היא צורה גאומטרית המתארת את מסלולה של נקודה קבועה על גבי מעגל המתגלגל (ללא החלקה) סביב מעגל אחר בעל רדיוס זהה. אורך העקומה הוא פי 16 מרדיוס המעגל שיצר אותה, והשטח הכלוא בתוכה הוא פי שישה משטח המעגל. מקור השם במילה היוונית ללב - קרדיו, עקב צורת העקומה, המזכירה לב. בקואורדינטות קרטזיות ניתן להציג את הקרדיואידה כעקומה פרמטרית:   x = r ( 2 cos ⁡ t − cos ⁡ 2 t ) {\displaystyle \ x=r(2\cos t-\cos 2t)}   y = r ( 2 sin ⁡ t − sin ⁡ 2 t ) {\displaystyle \ y=r(2\sin t-\sin 2t)} ציקלואידה דלתואידה אסטרואידה מדיה וקבצים בנושא קרדיואידה בוויקישיתוף קרדיואידה, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
דיולה (תואר)

דְיוּלה, ד'יולה או גיוּלה (בהונגרית: Gyula, במקורות פוגשים גם את הצורות Yula, Gula, Gila) היה, לפי כרוניקות מוסלמיות וביזנטיות, תואר של מנהיגים צבאיים של שבטי המדיארים (הונגרים) במאה ה-9–10. ה"דיולה" היה השני מבחינת המעמד הרשמי אחרי הדוכס הגדול לעומת ה"קֶנְדֶה" (Kende), המנהיג הרוחני. השלישי בחשיבותו היה ההרקה. מקור המילה אינו ידוע. יש סבורים כי השתמשו במלה דומה בשפות טורקיות. האזכור הראשון של התואר "דיולה" קיים אצל הכרוניקונים הפרסים אחמד אבן רוסתה וגרדיזי בסביבות שנת 870. לפי עדויות אלה, בראש שבטי ההונגרים עמדו זוג של מנהיגים: הקנדה או קינדה (kende או künde), המנהיג הרשמי והרוחני, בעוד שבפועל הפיקוד נמצא בידי המנהיג הצבאי בקרוי "דיולה". ייתכן כי מנהיגות דו-ראשית מסוג זה (דיארכיה) הייתה קיימת בחאנות של הכוזרים (החאזארים). לדברי הכרוניקון הערבי[דרושה הבהרה], "המג'ארים (כלומר ההונגרים) הם גזע של טורקים ומנהיגם רוכב יחד עם פרשים 20,000 במספר. מנהיגם נקרא קינדה (קנדה), אבל זהו רק תואר סמלי, מפני ששם האדם הממלא בפועל את תפקיד המלך נקרא ג'ילה (ג'ולה) וכל המג'ארים מצייתים לג'ולה שלהם בעל ענייני מלחמה והגנה." גרדיזי כתב: "המג'ארים האלה הם סוג של טורקים. מנהיגם רוכב יחד עם 20,000 פרשים. מנהיגם זה נקרא קינדה. זהו התואר של הגדול שבמלכיהם. ולאותו מנהיג הממנה את הפקידים הם קוראים לו ג'ולה. מה שהג'ולה אומר לעשות, המג'ארים מבצעים." אחרי פלישת ההונגרים לאגן הקרפטים בסביבות 896, התואר "דיולה" מצוין בספר "על ניהול האימפריה" (בלטינית: De administrando imperio) מאת הקיסר הביזנטי קונסטנטינוס השביעי פורפירוגנטוס, שמאשר כי בסביבות שנת 950 ה"גילה" היה אחד משני הקצינים שעזרו למנהיג של שבטי ההונגרים. לכל שבט גם כן היה מנהיג משלו. לדבריו, '"להונגרים יש מנהיג ראשון שהוא הנסיך היורש מבית ארפאד, בעוד לשניים האחרים, ה"גילה" וה"קרחאס" (ככל הנראה: קארא-חאן) יש מעמד של שופטים. ולכל שבט יש נסיך." ואחר כן, הוא מוסיף: "הקרחאס בולצוס הוא בן של הקרחאס קאליס, וקרחאס הוא שם פרטי, אבל קרחאס הוא תואר כמו גילה, שהוא מעל הקרחאס". הכרוניקון יואנס סקיליצס, שחי במחצית השנייה של המאה ה-11, סיפר על ההטבלה לנצרות בקונסטנטינופול של מנהיג הונגרי בשם דיולה באמצע המאה ה-10. לפי סקיליצס, דיולה הקפיד על האמונה החדשה ולקח איתו בישוף מיסיונרי בשם היירותאוס. מידע דומה נמסר גם ממקורות סלאביים.
דלתואידה

דלתואידה היא צורה גאומטרית המתארת את מסלולה של נקודה קבועה על גבי מעגל המתגלגל (ללא החלקה) בתוך מעגל אחר בעל רדיוס גדול פי 3. בהגדרה אחרת, דלתואידה היא היפוציקלואיד בעל k=3. אורך העקום הוא פי 16 מרדיוס המעגל שיצר אותה, והשטח הכלוא מתחתיה הוא פי 2 משטח המעגל המסתובב. בקואורדינטות קרטזיות ניתן להציג את הדלתואידה כעקומה פרמטרית: x = 2 r cos ⁡ ( t ) + r cos ⁡ ( 2 t ) {\displaystyle x=2r\cos(t)+r\cos(2t)\,} y = 2 r sin ⁡ ( t ) − r sin ⁡ ( 2 t ) {\displaystyle y=2r\sin(t)-r\sin(2t)\,} ציקלואידה קרדיואידה אסטרואידה מדיה וקבצים בנושא דלתואידה בוויקישיתוף דלתואידה, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ישראל טויסיג

רבי ישראל טויסיג, הבית ישראל ממאטרסדארף (תרמ"ט, 1889 – ו' בתשרי תשכ"ח, 10 באוקטובר 1967) היה רב ופוסק בעיר מאטערסדארף אוסטריה אונגריה לאחר המלחמה עלה ירושלים, רבן של מאה שערים ובתי אונגרין. נולד בפאפא שבהונגריה, להינדל ודוד יששכר טויסיג. נישא לקרובת משפחתו חיה הנלה, בתו של הרב יוסף פרסבורגר, ראב"ד העיר מטרסדורף ומחבר הספר "תפארת יוסף" (נפטר בשנת תרפ"ד). לאחר נישואיו התגורר כעשרים וחמש שנה במטרסדארף בסמוך לחותנו. לאחר האנשלוס עלה עם בני קהילתו לארץ ישראל והתיישב בבתי אונגרין בירושלים. אחיו נהרגו בשואה. במשך שנים רבות כיהן כרבה של בתי אונגרין וכמו"ץ של העדה החרדית. בנו שמעיה נפטר בחייו, והוא הוציא לזכרו את הקונטרס "בית שמעיה". בשנת תשכ"א נפטרה אשתו. נפטר בו' בתשרי תשכ"ח ונטמן בהר המנוחות בירושלים. בית ישראל השלם – על התורה וסוגיות הש"ס הגדה של פסח עם פירוש בית ישראל, תש"ל תפארת ישראל – בתוך הקונטרס תפארת מטרסדורף מאת יהודה זבולון קליטניק ישראל בן דוד יששכר טויסיג (1889-1967), דף שער בספרייה הלאומית חתנו של הרב יוסף טויסיג, בנו של הרב ישראל טויסיג
דמברטון אוקס

דמברטון אוקס (באנגלית: Dumbarton Oaks) הוא השם המקובל לספריית ואוסף המחקר דמברטון אוקס (Dumbarton Oaks Research Library and Collection), השוכנת במבנה היסטורי בג'ורג'טאון, וושינגטון די. סי.. המכון מנוהל בידי חבר הנאמנים של אוניברסיטת הרווארד. מייסדיו, רוברט וודס בליס (1962-1875) ואשתו מילפרד בארנס בליס (1969-1879), מסרו את הנכס לידי האוניברסיטה ב-1940. מכון המחקר שקם כתוצאה מהעיזבון מוקדש לתמיכה במחקרים בתחומים של האימפריה הביזנטית, של התקופה הפרה-קולומביאנית, וללימודים של אדריכלות נוף; בעיקר באמצעות מענקי מחקר, כנסים, תערוכות ופרסומים. דמברטון אוקס גם פותחת את גניה ואוספי המוזיאון שלה בפני הציבור ומארחת הרצאות לקהל הרחב וסדרת קונצרטים. מדיה וקבצים בנושא דמברטון אוקס בוויקישיתוף אתר האינטרנט הרשמי של דמברטון אוקס (באנגלית) דמברטון אוקס, ברשת החברתית אקס (טוויטר) אתר ספריית ואוסף המחקר דמברטון אוקס אתר המוזאיקה של דמברטון אוקס גן חלוקי האבן דמברטון אוקס
המאה ה-25 לפנה"ס

המאה ה-25 לפנה"ס היא התקופה שהחלה בשנת 2500 לפני הספירה והסתיימה בשנת 2401 לפני הספירה. זוהי המאה ה-25 לפני תחילת הספירה הנוצרית. 2494 לפנה"ס: סיום השושלת ה-4 של מצרים, תחילת השושלת ה-5 של מצרים, הפירמדות שנבנו על ידי שושלת זו קטנות מהפירמדות שבנו בני השושלת הרביעית. 2492 לפנה"ס: מועד מסורתי לתחילת קיום העם הארמני. תחילת גידולי אורז בשטח מלזיה של היום. בניית ההיפוגאום של חל-ספליני במלטה. 2450 לפנה"ס: כיבוש כיש על יד שבט קמזי (ככל הנראה מאזור כורדיסטן) 2450 לפנה"ס: כיבוש חלקים של שומר על ידי עילם. 2436 לפנה"ס: שלושת המלכים וחמשת הקיסרים בסין - מותו של הקיסר גְ'ווָאנשׂוּ', הקיסר קוּ, עולה לשלטון (תאריכים משוערים). פלישת קלטים לאירופה. עאנאטום, שליט לגש משתלט על רוב שטחי שומר. 2450 לפנה"ס: העיר ג'נין יושבה לראשונה בארץ ישראל, יהודה ושומרון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מבוית הגמל החד-דבשתי באזור חצי האי ערב ובאותו הזמן, במרכז אסיה מבוית הגמל הדו-דבשתי ציור קיר על סלע ברודוי מהתקופה הזאת בערך, באזור דרום נורווגיה הוא ההוכחה הקדומה ביותר להמצאת הסקי ראשית השימוש באובניים באזור סין שומר - ניצול חמורי הבית במרכבות במהלך הקרב. בניית הספינה של ח'ופו במצרים. תקופת השיא של האמנות הקיקלדית, בה פוסלו צלמיות אשר שרדו עד ימינו. מדיה וקבצים בנושא המאה ה-25 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
אסטרואידה

אסטרואיד הוא צורה גאומטרית המתארת את מסלולה של נקודה קבועה על גבי מעגל המתגלגל (ללא החלקה) בתוך מעגל אחר בעל רדיוס גדול פי 4 מרדיוס המעגל הפנימי. בהגדרה אחרת, אסטרואיד הוא היפוציקלואיד בעל k=4. אורך העקום הוא פי 6 מרדיוס המעגל הגדול, והשטח הכלוא מתחתיה הוא 3 8 {\displaystyle {\frac {3}{8}}} משטח המעגל הגדול. בקואורדינטות קרטזיות ניתן להציג אסטרואיד כעקומה: x 2 / 3 + y 2 / 3 = a 2 / 3 {\displaystyle x^{2/3}+y^{2/3}=a^{2/3}} ציקלואידה דלתואידה קרדיואידה מדיה וקבצים בנושא אסטרואידה בוויקישיתוף אסטרואידה, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
משה שטרן

האם התכוונתם ל... משה שטרן (חזן) – חזן מפורסם. משה שטרן (איש תקשורת) – כותב נאומים, עורך דין ועיתונאי לשעבר. משה אהרן שטרן – משגיח ישיבת קמניץ משה שטרן (דברצן) – רבה של דברצן בהונגריה ולאחר מכן מגדולי הפוסקים והמשיבים בארצות הברית; מחבר שו"ת באר משה.
משה יחיאל אלימלך רבינוביץ מלברטוב

רבי משה יחיאל אלימלך רבינוביץ (תרנ"ה, 1895 - כ"ז בסיוון תש"א, 22 ביוני 1941) היה האדמו"ר מלברטוב מגזע ביאלא. נרצח בשואה. נולד בפרצובה לרבי נתן דוד מפרצובה וללאה בתו של רבי יחיאל יעקב מקוזניץ. בשנת תרע"ב התחתן עם חיה מרים בת דודו רבי ישראל מגרודז'יסק. נולדו להם שלושה ילדים: יצחק, חיים ורייזל (נרצחה בשואה בגיל 8). בז' בשבט תר"צ נפטר אביו בעיר שדליץ. רבי משה יחיאל מונה תחתיו לאדמו"ר ועבר לגור בלברטוב. למרות היותו בן אחר בן לאדמו"רי בית פשיסחא, מנהגיו היו בנוסח בית קוז'ניץ. בשנה הראשונה להנהגתו האריך בטישים ובתורות. לאחר כשנה שינה את הנהגתו ומאז לא היו לו זמנים קבועים לעריכת שולחנות, הוא לא ערך מדי שבת ולפעמים ערך גם באמצע השבוע. אפילו לסעודה שלישית היה מאחר מאוד לפעמים ולפעמים נכנס בחורף לטיש מספר שעות לאחר יציאת השבת. על חסידיו נמנה רבי אברהם שמעון הלוי אנגל-הורוביץ ('רבי שימעלע זשעליחאווער') משגיח ישיבת חכמי לובלין שהיה מבוגר ממנו בעשרים שנה. הוא שלח בחורים מהישיבה לרבי מלברטוב ונסע אליו בעצמו. מנדל פייקאז', חסידות פולין : מגמות רעיוניות בין שתי המלחמות ובגזרות ת"ש-תש"ה ("השואה"), מוסד ביאליק, ירושלים תש"ן, עמ' 120–121 הרב ד"ר יצחק אלפסי, החסידות מדור לדור : חלק ראשון - מהבעש"ט ועד לדור החמישי, "מכון דעת יוסף", ירושלים תשנ"ה, עמ' 297 הרב ד"ר אלפסי (עורך: ד"ר יצחק רפאל), אנציקלופדיה לחסידות : אישים : כרך שלישי (אותיות כ-ת), מוסד הרב קוק, ירושלים תשס"ה (2004) עמ' שנ"ב אוי לאלו שמלבינים פני אדם ואומרים שדורשים בכבוד שמים, מאת רבי משה יחיאל אלימלך רבינוביץ הי”ד, אתר תורתך לא שכחתי. משה יחיאל אלימלך בן נתן דוד רבינוביץ (1895 בערך-1941), דף שער בספרייה הלאומית
המאה ה-26 לפנה"ס

המאה ה-26 לפנה"ס היא התקופה שהחלה בשנת 2600 לפני הספירה והסתיימה בשנת 2501 לפני הספירה. זוהי המאה ה-26 לפני תחילת הספירה הנוצרית. 2598 לפנה"ס: שלושת המלכים וחמשת הקיסרים בסין - מותו של הקיסר הצהוב, תקופתו של שָׁאוהָאו (תאריכים משוערים). 2589 לפנה"ס-2566 לפנה"ס (2578 לפנה"ס): תקופת שלטונו של פרעה חופו. בניית הפירמידה הגדולה של גיזה על ידי פרעה חופו 2550 לפנה"ס - שלטון הפרעונים מתרחב עד לנווה המדבר דאח'לה. 2563 לפנה"ס - 2524 לפנה"ס: תקופת שלטונו של מש-אנה-פדה שהקים את השושלת הראשונה של אור 2514 לפנה"ס: שלושת המלכים וחמשת הקיסרים בסין - סוף תקופתו של שָׁאוהָאו, הקיסר גְ'ווָאנְשׂוּ', עולה לשלטון (תאריכים משוערים). הקמת ערים מבוצרות באזור צפון סין בניית הספינקס בניית המקדשים הראשונים בפרו ראשית התקופה המינואית הקדומה באי כרתים עליית חשיבות של העיר שופורק בשומר. הפיכת עיר לגש למרכז פוליטי חשוב. "תרבות קרמה" בנוביה. פרק זה לוקה בחסר. אנא תרמו לוויקיפדיה והשלימו אותו. הפרעון קחופו (פרעה חופו), החל בתקופתו לבנות את הפירמידה הגדולה של גיזה הפרעון חָאפְרוֹ (פרעה ח'עפ-רע), החל בהקמת הספינקס גילגמש לראשונה נעשה שימוש בזכוכית לייצור תכשיטים באזור מסופוטמיה החל ביות עץ הלחם במלזיה, משם יתפשט עם הזמן לכל אזור דרום-מזרח אסיה ביות גמל דו-דבשתי וגמל חד-דבשתי. בציורים בנורווגיה ניתן לראות שימוש במגלשיים. מדיה וקבצים בנושא המאה ה-26 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
ישראל ברודי

הרב, סר ישראל ברודי (10 במאי 1895 ניוקאסל - 20 בפברואר 1979) היה הרב הראשי של בריטניה וחבר העמים הבריטי בין השנים 1948–1965. ישראל ברודי נולד לאהרן ברודי בניוקאסל שעל נהר טיין, באנגליה והתחנך בהתחלה במכללת רד'רפורד בעיר הולדתו. לאחר מכן למד במכללה יהודית Jews' College ובקולג' האוניברסיטאי של לונדון. בהמשך למד בבייליול קולג', אוניברסיטת אוקספורד. בשנת 1917 התגייס לחיל האוויר המלכותי ושימש כרב צבאי עד סוף מלחמת העולם. בשנת 1921 עבד בשרותי הרווחה של האיסט אנד הלונדוני עד שנסע לאוסטרליה. בעת ביקור הרב הראשי של בריטניה, ג'וזף הרץ, באוסטרליה, הוחלט למנות את הרב ברודי לרב הקהילה האורתודוקסית Melbourne Hebrew Congregation במלבורן. הוא שרת קהילה זו בשנים 1923–1937. באותה תקופה פעל גם במסגרת החוגים הציונים באוסטרליה ונבחר ליושב ראש הראשון של הפדרציה הציונית של אוסטרליה וניו זילנד שקמה בשנת 1927 על מנת לתאם פעילויות המועצות הציוניות הממלכתיות של אוסטרליה בחסות סר ג'ון מונש. בעת שהותו באוסטרליה היה פעיל הרב ברודי גם בעיתונות היהודית (כחבר במערכת ה-Australian Jewish Herald).החל משנת 1933 והצטרף לבונים חופשיים בלשכת הדוכס מססקס מס. 48 תחת חסות הלשכה הגדולה של ויקטוריה. בהמשך הצטרף ל"לשכת המחקר ויקטוריה" מס.218 והיה למגיסטר שלה. בשנת 1935 עבר לצ'פטר קולינגווד והיה ל Past Grand Chaplain של הלשכה הגדולה ויקטוריה. בראש הקהילה של בית הכנסת החדש של מלבורן, ניהל הקמת בית מדרש גדול ליד בית הכנסת. באפריל 1937 החליט לחזור לאנגליה. היה רבה של מלבורן באוסטרליה. אחרי סיום מלחמת העולם השנייה התמנה לרב ראשי לאנגליה, בגיל 53. הוא הקים את ועידת רבני אירופה. כמו כן עזר ליהודי אירופה להשתקם אחרי מלחמת העולם השנייה. ביום פרישתו מהרבנות קיבל תואר אבירות כאות הוקרה על עזרתו ליהודי בריטניה; הוא היה הרב הראשון שזכה בכך. ישראל ברודי, באתר "Find a Grave" (באנגלית) Yasha Beresiner Chief Rabbi Israel Brodie Man of Faith and a Freemason, 19 December 2011 ,InterCol London ישראל ברודי (1895-1979), דף שער בספרייה הלאומית
RocketSnail

משחקי רוקטסנייל (באנגלית: RocketSnail Games) היא חברת משחקים בבעלותו של לאנס פריב (Lance Priebe), שפיתחה, בין היתר, את משחק הרשת "קלאב פינגווין", משחק שחברת וולט דיסני רכשה מאוחר יותר. Ballistic Biscuit - משחק דומה בשם "Hydro Hopper" זמין במשחק הרשת קלאב פינגווין. Experimental Penguins Penguin Chat Mancala Snail Word Crunch - משחק דמוי תפזורת, שכאשר מגלים מילה בלוח המשחק, האותיות שמרכיבות אותה יוחלפו באותיות חדשות. Word Crunch Christmas - גרסת חג למשחק "Word Crunch". קלאב פינגווין - פותח בשיתוף פעולה עם החברה הקנדית "New Horizon Interactive", ונרכש מאוחר יותר בידי חברת וולט דיסני. ב-15 במרץ 2011, החברה הודיעה על פיתוח המשחק הבא שלה, שנקרא "Mech Mice". המשחק מבוסס על סדרת הספרים "Hunter Brown" של Miller Brothers. גרסת הבטא של המשחק יצאה ב-9 ביולי 2013. המשחק מבוסס על טכנולוגיית המולטימדיה "Unity Web Player" (שמאופיינת בגרפיקת תלת-ממד), מה שיאפשר לפתח את המשחק גם למכשירי אייפון, אייפד, אנדרואיד, Wii, Xbox 360, ואולי גם לקונסולות PSP. משחק חדש שהחברה מפתחת הדומה לקלאב פינגווין המשחק הוכרז ב-15 באפריל 2017 המשחק עדיין בפיתוח אך ניתן להרשם מראש ולשמור שם משתמש. אתר האינטרנט הרשמי של RocketSnail Mech Mice, באתר RocketSnail,‏ 15 במרץ 2011 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
המאה ה-27 לפנה"ס

המאה ה-27 לפנה"ס היא התקופה שהחלה בשנת 2700 לפני הספירה והסתיימה בשנת 2601 לפני הספירה. זוהי המאה ה-27 לפני תחילת הספירה הנוצרית. 2686 לפנה"ס (2650 לפנה"ס): סיום השושלת ה-2, תחילת השושלת ה-3 של מצרים. 2686 לפנה"ס (2650 לפנה"ס)- 2662 לפנה"ס (2648 לפנה"ס): תקופת שלטונו של ג'וסר, מייסד השושלת ה-3. בניית הפירמידה של ג'וסר על ידי אמחותפ. 2627 לפנה"ס: בניית עיר קאראל בפרו של היום. 2613 לפנה"ס[דרוש מקור]: סיום השושלת ה-3 של מצרים, תחילת השושלת ה-4 של מצרים. ייצור כלי מיתר שנמצאו בחפירות באור. תחילת גידולי תירס במרכז אמריקה. תרבות עמק האינדוס - ערים כמו האראפה ומואנג'ודארו התפתחו למרכזים גדולים ובסה"כ באזור קיימים מעל 2000 יישובים. תחילת שימוש בכתב האראפה. פרק זה לוקה בחסר. אנא תרמו לוויקיפדיה והשלימו אותו. אימחותפ פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא המאה ה-27 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
יוסף צבי הרץ

הרב יוסף צבי הרץ (באנגלית: Joseph Herman Hertz;‏ 25 בספטמבר 1872, הונגריה - 1 בינואר 1946) היה הרב הראשי של בריטניה מ-1913 עד מותו בשנת 1946 וחוקר תנ"ך. הרץ נולד בהונגריה ב-25 בספטמבר 1872, וב-1884 היגר לניו יורק. הוא למד במכללת ניו יורק, אוניברסיטת קולומביה ובבית המדרש לרבנים באמריקה, שהוא היה הבוגר הראשון שלו, ב-1894. אחרי שנים מעטות כרב בית כנסת בסירקיוז, עבר בשנת 1898 לדרום אפריקה, לכהן כרב בעיר יוהנסבורג שזה עתה הוקמה. לאחר שגורש מטרנסוואל בגלל תמיכתו בבריטים במלחמת הבורים, הוא חזר לעיר בעקבות הניצחון הבריטי ונשאר בה עד 1911. במשך כמה שנים שימש גם כמרצה לפילוסופיה בקולג' שיהפוך אחר כך לאוניברסיטת פרטוריה. אחרי שעזב את דרום אפריקה חזר לניו יורק עד שנת 1913, שבה התמנה לרב הראשי של בריטניה. היה נשיא בית הספר למדעי יהדות ורב בית הכנסת הגדול בלונדון. פעל לקידום התנועה הציונית בבריטניה, והיה בין הגורמים שסייעו להשגת הצהרת בלפור. כשהוקמה האוניברסיטה העברית בירושלים מונה לחבר בחבר הנאמנים שלה ויו"ר הגוף המנהל של המכון למדעי היהדות באוניברסיטה. במהלך כהונתו כרב ראשי, הוא נהג בתקיפות ולא היסס להיכנס לעימותים, בין השאר כנגד מגמות של רפורמה ביהדות. הוא תקף בחריפות גילויי אנטישמיות ברחבי העולם, כולל גינוי לאנטישמיות ואפלית יהודים ברוסיה, בנוכחות השגריר הרוסי. הרב הרץ הנהיג את ההתנגדות ליוזמת רפורמת לוח השנה שנדונה בחבר הלאומים. על פי הרפורמה הייתה אמורה השנה לכלול 52 שבועות ועוד יום שאינו במניין ימי השבוע כך שלכל תאריך יהיה יום קבוע שאינו משתנה משנה לשנה. הרץ יזם שיתופי פעולה עם מנהיגים נוצריים כדי לסכל כוונה זו, יוזמה שעלתה שוב בשנת 1963. על שמו נקראים רחובות בשכונת רמות בירושלים ובשכונת תל גנים ברמת גן. הרב הרץ כתב הרבה נגד ביקורת המקרא, וניסה להוכיח את מקורה האלוהי של התורה. הוא ביטא עמדה זו בפירושו לתורה (באנגלית) שהשפיע על האורתודוקסים והקונסרבטיבים בבריטניה וארצות הברית. מלבד פירושיו לתורה ולסידור התפילה, הוציא ספרים נוספים: Affirmations of Judaism - אסופת דרשות שזכתה להצלחה ולהמשך בשלושה כרכים נוספים של נאומים דרשות ומחקרים. A Book of Jewish Thoughts (1917) - תרגומים למבחר מההגות היהודית לאורך הדורות, שזכתה להצלחה רבה: 25 מהדורות ותרגומים לשפות רבות. The Battle for the Sabbath at Geneva - תיאור מאבקו נגד הרפורמה בלוח השנה. מדיה וקבצים בנושא יוסף צבי הרץ בוויקישיתוף יוסף צבי הרץ, באתר אנציקלופדיה בריטניקה (באנגלית) יוסף צבי הרץ, באתר "Find a Grave" (באנגלית) יוסף צבי הרץ (1872-1946), דף שער בספרייה הלאומית J. H. Hertz, The Battle for the Sabbath at Geneva, Transactions (Jewish Historical Society of England) 13, 1932, עמ' 189–246 מאמר של הרב עמנואל יעקובוביץ, הסוקר את הניסיונות האלה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קלאו חום-ציצית

קלאו חום-ציצית (שם מדעי: Rhinoplax vigil) הוא מין במשפחת הקלאוניים. הוא אחד מן העופות הגדולים ביותר בעולם והקלאו הגדול ביותר, אורכו יכול להגיע למטר ושישים ס"מ. אורכו הרב של הקלאו נוצר בשל שתי נוצות זנב שאורכן עשוי להגיע למטר, ואורך הגוף עצמו שעשוי להגיע ל-120 ס"מ. הזכרים שוקלים בממוצע 3 קילוגרם בעוד שהנקבות שוקלות כשניים וחצי קילוגרם. לקלאו צוואר קירח, שצבוע באדום אצל הזכרים ובכחול אצל הנקבות. ה"קסדה" מתחילה מהראש ומסתיימת באמצע המקור. בניגוד לקלאונאים אחרים, אצלם הקסדה חלולה, אצל קלאו זה הקסדה מוצקה ומשמשת לקרבות על חורי קינון ועל מזון. בנוסף לכך הקסדה משמשת כאביזר לקדיחת חורים בעצים שבהם מחפש הקלאו חרקים. מהקסדה מייצרים בני האדם חומר נוי יקר, שנהב קלאויים וזו אחת הסיבות שבהם הקלאו בסכנת הכחדה חמורה. הקלאו חי בדרום תאילנד, מלזיה, חצי האי המלאי, אינדונזיה, סינגפור, בורמה, סומטרה ובורנאו. הוא חי בגובה של עד 1500 מטר מעל פני הים. הקלאו הוא טריטוריאלי ומכריז בקול רם על הטריטוריה שלו. בעונת הקינון הקלאויים חיים בקבוצות. מדיה וקבצים בנושא קלאו חום-ציצית בוויקישיתוף קלאו חום-ציצית, באתר ITIS (באנגלית) קלאו חום-ציצית, באתר NCBI (באנגלית) קלאו חום-ציצית, באתר Animal Diversity Web (באנגלית) קלאו חום-ציצית, בבסיס הנתונים ARKive (באנגלית) קלאו חום-ציצית, באתר האנציקלופדיה של החיים (באנגלית) קלאו חום-ציצית, באתר GBIF (באנגלית) קלאו חום-ציצית, אתר ליערנות. קלאו חום-ציצית, האתר המאלאזיאני לקלאויים מידע נוסף, אתר לחיות מידע פיזי, התנהגותי ומידע על שימור(הקישור אינו פעיל), אתר Birdlife קלאו חום-ציצית באתר הרשימה האדומה של IUCN
חסידת האוכף

חֲסִידַת הָאוּכָּף או חסידה אוכפית (שם מדעי: Ephippiorhynchus senegalensis) היא מין עוף גדול ממשפחת החסידתיים. תוחלת חייה יכולה להגיע עד 36 שנים. היא חיה בערבות עשב ביבשת אפריקה. זהו מין גבוה יחסית; גובהה של החסידה כ-1.5 מטר. ההבדלים בין הזכר לנקבה בולטים ובהם ההבדל בקשתית העין: לזכר קשתית חומה ולנקבה-צהובה. מאפיין נוסף הוא שהנקבה קטנה יותר מהזכר. מאפיין ייחודי למין מכל המינים האחרים במשפחת החסידאיים הוא קסדה צהובה וצרה מעל המקור. הצבעים השולטים בגופם של הזכר והנקבה הם שחור ולבן בעוד שהכנפיים, הצוואר והזנב שחורים ושאר הגוף לבן. המקור כתום אך באמצעו ישנו פס שחור עבה. על המקור בולטת ביותר ה"קסדה" הצהובה, בדומה לקסדתו של הקזואר. החסידה שקטה בדרך כלל, מלבד לנקישות-מקור בין הזכר לנקבה כשהם בקן. חסידת האוכף עפה כשצווארה מתוח, בשונה מהחסידה הלבנה. זהו מין יחידאי, והחסידה נראית בדרך כלל לבד או בזוג. היא מקננת בדרך כלל בביצות מיוערות. הקן גדול, בנוי מזרדים, וממוקם בדרך כלל על עץ. הנקבה מטילה 1-2 ביצים לבנות, שמשקל כל אחת מהן כ-146 גרם. הדגירה נמשכת בין 30 ל-75 ימים; הגוזלים פורחים בגיל 75-100 ימים. החסידה ניזונה בעיקר מדגים, צפרדעים, חלזונות, חרקים וסרטנאים אך גם מזוחלים ועופות אחרים. מדיה וקבצים בנושא חסידת האוכף בוויקישיתוף חסידת האוכף, באתר ITIS (באנגלית) חסידת האוכף, באתר NCBI (באנגלית) חסידת האוכף, באתר Animal Diversity Web (באנגלית) חסידת האוכף, בבסיס הנתונים ARKive (באנגלית) חסידת האוכף, באתר האנציקלופדיה של החיים (באנגלית) חסידת האוכף, באתר GBIF (באנגלית) חסידת האוכף באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.